Հեղափոխության տված ամենամեծ դասերից մեկն այն է, որ Ռուսաստանն իրականում հրեշ չէ, անսանձ ու ամենակուլ արջ չէ։ Նրա հետ հնարավոր է պայմանավորվել, լեզու գտնել և կայուն փոխշահավետ հարաբերություններ հաստատել։ Պարզապես առաջնային պլան է մղվում այն հանգամանքը, թե ով է նախաձեռնում այդ երկխոսությունը, լեգիտիմություն չունեցող, միջազգային հարաբերություններում արքունական ինտրիգների հաշվին մանևրող Սերժ Սարգսյանը, թե՞ ժողովրդի կողմից լիազորված, լիակատար լեգիտիմություն ունեցող և միջազգային հարաբերություններում բաց խաղացող Նիկոլ Փաշինյանը։